**NJOFTIM PËR VEND TË LIRË PUNE**

**INSPEKTOR NË SEKTORIN E MBROJTJES NGA ZJARRI DHE SHPËTIMI**

***KREU I- Pranimi në Shërbimin e Mbrojtjes nga Zjarri dhe Shpëtimi***

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimin” dhe VKM nr.520 datë 25.07.2019 Për miratimin e rregullores për Shërbimin e Mbrojtjes nga Zjarri dhe Shpëtimin “Emërimi ,lirimi dhe përjashtimi i personelit të Shërbimit të MZSH-së”,   Bashkia Vau Dejës njofton se shpall  1 *(një)* vend  të lirë  pune në pozicionin: ***“Inspektor Parandalimi”*** pranë Sektorit të Mbrojtjes nga Zjarri dhe Shpëtimi.

***KREU II- P****ë****rshkrimi i përgjithshëm i vendit të punës.***

Punonjësi i inspektimit të shërbimit të MZSH-së në bashki i raporton drejtpërdrejt shefit të sektorit të inspektim/parandalimit në bashkitë qendër qarku dhe në bashkitë jo qendër qarku te shefi i sektorit të Shërbimit të MZSH-së dhe përgjigjet për:

* inspektimet e autorizuara në objekte/aktivitete, subjekt i kontrolleve të shërbimit të MZSH-së;
* gjendjen e masave dhe sistemeve të mbrojtjes nga zjarri në objektet/aktivitetet, ku prodhimi ose aktiviteti që kryhet lidhet me substanca të rrezikshme;
* kontrollin për zbatimin e standardeve dhe të rregullave për tregtimin nga subjektet fizike e juridike, të pajisjeve, sistemeve manuale e automatike të sigurisë nga zjarri dhe shpëtimin;
* evidencat për çdo objekt të kontrolluar, dokumentacionin përkatës, në përputhje me legjislacionin në fuqi për inspektimin;
* verifikimin e konformitetit të projektit të MZSH-së dhe për lëshimin dhe ripërtëritjen e Certifikatës së Sigurisë nga Zjarri në rastet kur është i autorizuar nga drejtuesi i shërbimit;
* përgatitjen e administrimin e listës së aktiviteteve që u nënshtrohen kontrolleve të autorizuara/programuara të strukturave të inspektimit të shërbimit vendor të MZSH-së në territor;
* verifikimin e çdo ndryshimi destinacioni të përdorimit të objekteve apo aktiviteteve të ushtruara në to, në rastet kur është i autorizuar nga drejtuesi i shërbimit;
* ushtrimin e të gjitha kompetencave ligjore/nënligjore për dhënien e masave administrative ndaj kundërvajtjeve e shkeljeve që konstatohen;
* evidentimin e shkaqeve të zjarreve të rëna dhe përcaktimin e masave që duhen marrë për parandalimin e tyre;
* bashkëpunimin me shërbimet e Policisë së Shtetit për përcaktimin e shkaqeve të zjarreve, në cilësinë e ekspertit të shërbimit të MZSH-së dhe përpilimin e konkluzioneve përkatëse në aktin teknik të ekspertizës;
* bashkërendimin e punës me personelin drejtues të stacionit zjarrfikës, për të realizuar një veprimtari sa më efektive, në njohjen e objekteve, rrugëve të kalimit të automjeteve zjarrfikëse etj.;
* dhënien e asistencës teknike dhe kryerjen e trajnimit për masat parandaluese kundër zjarrit, instalimit dhe përdorimit të pajisjeve sinjalizuese e të shuarjes të zjarrit;
* plotësimin dhe administrimin e dokumentacionit sektorial, listën dhe hartën e objekteve/aktiviteteve që paraqesin rrezik për komunitetin apo punonjësit e pranishëm;
* informimin në fund të çdo dite për veprimtarinë, problemet, për zbatimin e detyrave të lëna prej tij gjatë inspektimeve të programuara.

***KREU III- Kërkesat e përgjithshme:***

a) të jetë shtetas shqiptar;

b) të ketë përfunduar arsimin e lartë policor, ushtarak, juridik ose inxhinieri, niveli minimal i diplomës “Bachelor”;

c) të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;

ç) të mos jetë i përjashtuar nga shërbimi zjarrfikës, i Policisë së Shtetit apo nga institucione të tjera të administratës publike;

d) të mos jetë i/e dënuar me vendim të formës së prerë, për kryerjen e një vepre penale me dashje.

***KREU IV- Dokumentacioni, mënyra dhe afati i dorëzimit***

**Kandidatët duhet të dorëzojnë dokumentat si më poshtë**

1. Formular aplikimi [\Formulari i aplikimit MZSH.docx](file:///C:\Users\Ardita\Formulari%20i%20aplikimit%20MZSH.docx)
2. Fotokopje e kartës së identitetit ;
3. Saktësim adrese;
4. Çertifikatë familjare;
5. Një kopje të jetëshkrimit( CV);
6. Një numër kontakti (e-mail) si dhe adresën e plotë të vendbanimit;
7. Diplomë Bachelor ose Master (e noterizuar);
8. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;
9. Referencë me karakteristika specifike nga punëdhënësi i fundit ( nëse ka);
10. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;
11. Vërtetim i gjendjes Gjyqesore (Dëshmi Penaliteti )/ Formular vetëdeklarimi ;
12. Fotokopje të librezës së punës e njësuar me origjinalin (nëse ka);
13. Çertifikatën qe ka përfunduar me sukses testimin fiziko-profesional dhe kursin përkatës pranë Akademisë së Sigurisë ose në qëndra të trajnimit zjarrfikës .
14. Çertifikata, trajnime profesionale, në fushën e mbrojtjes nga zjarri dhe shpëtimin (nëse ka);
15. Dokument i lëshuar nga institucionet shëndetësore që vërteton se nuk është përdorues i lëndëve narkotike.
16. 2 ( dy ) Fotografi (2.5 x 3.5 cm).

***Aplikimi dhe dorëzimi i dokumentave bëhet pranë Zyrës së Burimeve Njerëzore në Bashkinë Vau Dejës , brenda datës 20.06.2024.***